**প্রভাত শিল্প**

**কামরুল হাসান আহমেদ**

**গবেষক সংস্কৃত বিভাগ,**

**রাজশাহী বিশ্ববিদ্যালয়।**

**পাখিরা সব ডাকছে দেখ**

**সূর্য উঠছে পুবে,**

**মক্তব পথে কল্লোল বাজে**

**কচিকাচাদের মুখে।**

**প্রভাত বেলায় ধানের শীষে**

**শিশিরকণার হাসি,**

**নদীর তীরে শালিক পেল**

**আহার রাশি রাশি।**

**দাঁড় টেনে যায় মল্লা-মাঝি**

**ইমাম পড়ে আল-কোরআন,**

**আওয়াজ তুলে গ্রামের ভিড়ে**

**মাছ বেচছে হারানপরান।**

**ঘুম ভাঙানি গানের সুরে**

**চাষী ছোটে মাঠ পানে,**

**বৃদ্ধরা সব আসর পেতে**

**সুর দিচ্ছে নিজের গানে।**

**শুভ্র সাদা বকের সারি**

**যাত্রা কেবল শুরু,**

**উনুনের বুকে আগুন দিয়ে**

**মা খুঁজছে বাচ্চা গরু।**

**মানিক, মানিক! খোকা মানিক**

**পাঠ চুকে দাও ঘুমের সাথে**

**আলস্য ভরা ভোর বিহনে**

**উঠে বস ,জাগার পথে।**

**কুকুরগুলো বাড়ির সাথে**

**আঁস্তাকুড়ের ধারে,**

**পঁচা বাসি খাবারের খোঁজে**

**হন্য হয়ে ঘোরে।**

**গ্রামের পথে প্রভাত শিল্প**

**দিলেন মহান প্রভু,**

**বাংলা ছাড়া এমন রূপটি**

**দেখতে পাবে না আর কভু।**

**কামরুল হাসান আহমেদ**

**গবেষক সংস্কৃত বিভাগ,রাজশাহী বিশ্ববিদ্যালয়।**